Fons, gramen, speculum
Forrás, tükör, pázsit a szemnek gyönyörűséget okoz

1. Vagyon három dolog, hogyha gyakran forog
  Színe előtt embernek,
  Csoda vigasztalást szerez, vidámb látást
  Az tekintetes szemnek,
  Homályát elvonssza, tisztán tovább tartja
  Serénségét az szemnek.

2. Az tükör az egyik, kiből szépen tetszik
  Az ráfordult ábrázat,
  Másik az zöld pázsit, ki mulatságot nyit,
  Mint valami ruházat,
  Harmadik szép forrás, kút avagy vízfolyás,
  Kedvet ki adhat, százat.

3. Ezek, kik segétik, s nagy gyöngén enyhétik
  Fáradtságát az szemnek,
  Setétülésében, ha lábbadnak ködben,
  Földerétik mindennek,
  Hanem ha elaggott, hályag miatt fogyott
  Tisztasága fényének.
Versek